Voormalige ANC-werknemer wat verbind word met transitoroof word as gereelde misdadiger uitgemaak | Radio Rosestad 100.6FM
TOPICS:Bheki CeleSowetotransitoroofVelile Present
Posted By: Anton Smith 19/07/2018
Die minister van Polisie, Bheki Cele, sê die voormalige ANC-werknemer wat in
hegtenis geneem is in verband met ŉ transitoroof in Soweto, word met ander misdade ook verbind.
Velile Present en sy drie medebeskuldigdes sal weer teen die einde van
die maand in die Roodepoortse Landdroshof verskyn.
Tydens ŉ mediavoorligting in Kaapstad vandag het Cele gesê hulle het vasgestel dat Present ŉ gereelde misdadiger is.
Cele het in antwoord op toenemende oproepe dat die Weermag in die bedegeteisterde gebiede van die Wes-Kaap ontplooi moet word, gesê die fase dat soldate in die provinsie ingebring moet word het nog nie aangebreek nie.
Die ANC in KwaZulu-Natal sê intussen sy provinsiale konferensie sal die party help om sterker en meer verenig na vore te tree.
Die konferensie vind vanaf vandag tot Saterdag by die Durbanse Universiteit van Tegnologie plaas.
Die konferensie sou verlede maand plaasgevind het, maar is uitgestel toe ongelukkige lede ŉ hofaansoek ingedien het.
Die ANC se taakspankoördineerder in die provinsie, Sihle Zikalala, sê hulle het aandag gegee aan al die bekommernisse van die ongelukkige lede en hulle
verwag nie dat die konferensie ontwrig sal word nie.
ESKOM: R39 MILJOEN MEER VAN SOWETO
“Wit mense nie welkom by byeenkoms nie”
Soweto: 2 kinders glo seksueel aangerand deur forensiese ondersoekbeampte
“JEUG MOET BY LANDBOUSEKTOR BETROKKE RAAK”